text: Faldskærmsudspringer i uheld 
  19 april 2011 kl. 08.39
  En faldskærmsudspringer fra Vamdrup-klub er overflyttet til Odense Universitets Hospital. Han kom til skade under landingen. 
  Det skete mandag aften. Første melding lød på, at han havde brækket benet, men han er siden overflyttet til OUH. Ifølge vagtchef Stig Simonsen ved Sydøstjyllands Politi lyder meldingen på, at faldskærmsudspringeren var "ukontaktbar" efter ulykken.
  
  Rammer jorden 
  Uheldet skete klokken halv ni mandag aften. Ifølge et vidne var det under landingen, det gik galt.
  - Faldskærmen havde foldet sig ud, ganske som den skulle, men i forbindelse med landing foretager han en manøvre og rammer jorden med for høj fart, fortæller vagtchef Stig Simonsen.
  